དུ་བ་སྨིག་རྒྱུ་མཁའ་སྣང་མར་མེ་
འབར། ། ཆེར་འབར་ཟླ་བ་ཉི་མ་སྒྲ་གཅན་གློག ། ཐིག་ལེ་སྔོན་པོ་ཡུངས་འབྲུ་ཙམ་འཆར་
ཞིང་། །དེ་ནང་རེ་ཁ་ནག་པོ་སྐྲ་ཚད་ཙམ། ། དབུས་སུ་སྟོང་གཟུགས་རྡོར་སེམས་ཡབ་ཡུམ་སྐུ། །
ཐོག་མར་འཆར་ཞིང་མཚན་མོའི་རྣལ་འབྱོར་ལ། ། བོགས་འདོན་ཆེད་དུ་ཉིན་མོའི་རྣ་
འབྱོར་བསྒོམ། ། དེ་གཉིས་གནས་སོགས་མ་གཏོགས་དམིགས་རྣམ་འདྲ། ། དེ་ལྟར་བསྒོམ་
པས་དུ་བ་སྨིག་རྒྱུ་དང་། ། མཁའ་སྣང་མར་མེ་འབར་འདྲའི་མཚན་རྟགས་བཞི། ། འབར་
དང་ཟླ་ཉི་སྒྲ་གཅན་མཆོག་གི་ཆ། ། ཐིག་ལེ་སྔོན་པོ་དང་བཅས་ཉིན་རྟགས་དྲུག ། རྫོགས་
པར་ཤར་རྗེས་སྔར་སྨོས་སྟོང་གཟུགས་སྐུ། ། ནམ་འདོད་ཚེ་ན་འཆར་བ་བྱུང་བའི་ཚེ། །
སོར་
རྣལ་
སྡུད་རྣལ་འབྱོར་འབྱོངས་ཤིང་བསམ་གཏན་ནི། ། དེ་ལ་རྩེ་གཅིག་མཉམ་པར་ ར་འཇོག་
པས་བཏགས། ། གནས་དང་འདུག་སྟངས་དམིགས་རྣམ་སྔར་བཞིན་དུ། ། གོམས་པས་སྟོང་
གཟུགས་ཐིག་ལེའི་ཕྱི་ནང་དུ། ། སྟོང་གཟུགས་ངེས་མེད་སྣ་ཚོགས་འཆར་བ་རྣམས། ། དུས་
འཁོར་ཡབ་ཡུམ་སྐུར་བསྒྱུར་གཅིག་ལ་གཅིག ། ཐིམ་མཐར་རྩ་བའི་སྟོང་གཟུགས་སྐུར་
43

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ།༼ཇ༽
བསྡུས་པར། ། ང་རྒྱལ་གསལ་སྣང་བསྒོམ་པ་བསམ་གཏན་དངོས། ། སྟོང་གཟུགས་དེ་ལ་ང་
རྒྱལ་འཕོས་པ་དང་། ། རེག་མཐོང་མཚན་མ་རྙེད་ཚེ་བསམ་གཏན་འབྱོངས། ། རྟོག་དཔྱོད་
ལ་སོགས་བསམ་གཏན་ཡན་ལག་ལྔ། ། སྟོང་གཟུགས་སྐུ་ལ་རགས་དང་ཞིབ་ཏུ་དཔྱོད། །
སེམས་དང་ལུས་ཀྱི་ཤིན་སྦྱངས་ལས་བྱུང་བའི། ། ཡིད་ཤེས་དབང་ཤེས་འཁོར་གྱི་བདེ་བ་
གཉིས། ། དགའ་བདེ་གཉིས་དང་སེམས་རྩེ་གཅིག་པའོ། ། སྲོག་རྣམས་དབུ་མར་སྡུད་པའི་
སྲོག་རྩོལ་ལ། ། གཞན་རྣམས་སྔར་དང་འདྲ་ཞིང་སྟོང་གཟུགས་ཀུན། ། འདུས་པའི་བདག་
ཉིད་དེ་དང་རང་ཉིད་ཀྱི། ། རླུང་སེམས་དབྱེར་མེད་ང་རྒྱལ་བཞག་བྱས་ནས། ། ལྷ་ཡི་སྐུ་
དང་ཡི་གེ་ཕྲེང་རྡོག་དང་། ། རླུང་རྣམས་ཕྲེང་ཐག་ཚུལ་གྱིས་དཔྲལ་བ་ནས། ། ནང་དུ་
འཇུག་པ་ཨོཾ་དང་གནས་པ་ཧཱུཾ། ། སླར་ཡང་དཔྲལ་བར་ལྡང་བ་ཨཱཿའི་གདངས་སུ། ། ཤར་ལ་
ཉན་པའི་ཚུལ་གྱིས་རྡོར་བཟླས་སློབ། ། གོམས་པས་འཇུག་ལྡང་ཇེ་ཐུང་གནས་ཡུན་རིང་། །
འབྱོངས་ཚེ་གནས་པ་འབའ་ཞིག་དུ་འགྲོ་ཞིང་། ། རླུང་གདངས་རྡོ་རྗེ་གསུམ་གྱི་ཡི་གེར་
འཆར། ། སྐུ་དེ་ལྟེ་ ་བར་དྲངས་ཏེ་སྟེང་འོག་གི ། རླུང་རྣམས་བསྟིམ་པའི་སྲོག་ཐུར་ཁ་སྦྱར་
གྱི། ། བུམ་ཅན་བསྒོམ་པས་རྟགས་སོགས་སྔར་བཞིན་འཆར། ། འབྱུང་ལྡོག་དགའ་བཞི་
དྲངས་ཏེ་བདེ་སྟོང་སྦྱར། ། ལྡང་ཚེ་སྟོང་གཟུགས་ཡབ་ཡུམ་སྐུ་རུ་བཞེངས། ། རླུང་བཅུའི་ཁ་
དོག་མ་འདྲེས་སོ་སོ་རུ། ། མངོན་སུམ་མཐོང་ཚེ་བུམ་ཅན་བརྟན་པ་ཐོབ། ། དབུ་མའི་ནང་
དུ་རླུང་རྣམས་གཡོ་མེད་དུ། ། འཛིན་པར་བྱེད་པ་འཛིན་པའི་ཡན་ལག་ལ། ། སྔར་བཞིན་
སྟོང་གཟུགས་ལྟེ་བར་གནས་པ་དེ། ། གསང་ལྟེ་སྙིང་མགྲིན་དཔྲལ་བ་གཙུག་ཏོར་གྱི། ། རྩ་
འཁོར་ལྟེ་བར་དྲངས་ཏེ་སྲོག་ཐུར་བསྲེ། ། འབར་འཛག་བདེ་སྟོང་སྦྱོར་སོགས་གོམས་བྱས་
པས། ། ལྟེ་བའི་རྩ་འཁོར་དབུས་ཀྱི་ཐིག་ལེའི་ནང་། ། སྟོང་གཟུགས་ཡབ་ཡུམ་དངོས་སུ་
ནུས་པར། ། གྱུར་ཚེ་འཛིན་པའི་རྣལ་འབྱོར་བརྟན་པ་ཐོབ། ། དེ་འདྲའི་སྐུ་དེ་རྗེས་སུ་
ད་བྱེད་པའི། ། རྗེས་དྲན་རྣལ་འབྱོར་ལ་ནི་སྔར་བཞིན་དུ། ། རྩ་འཁོར་དྲུག་དང་སླར་
་ལྟེ་བའི་དབུས། ། རླུང་སེམས་བྱང་སེམས་སྟོང་གཟུགས་དབྱེར་མེད་དུ། ། བསྒོམ་ཞིང་
44

སྔགས་ཀྱི་བསྡུས་དོན།
ལྡང་ཚེ་སྟོང་གཟུགས་ཡབ་ཡུམ་ནི། ། ནུས་མ་བརྒྱད་དང་བཅས་པའི་སྐུར་ལྡང་བའི། །
འཕེན་པ་དང་བཅས་མཉམ་པར་བཞག་པ་ལས། ། རྟགས་བཅུ་དྲངས་མཐར་རེ་ཁ་ནག་
པོའི་དབུས། ། དུས་འཁོར་ཡབ་ཡུམ་ནུས་མ་བརྒྱད་བཅས་པའི། ། སྐུ་རུ་དངོས་སུ་བཞེངས་
ཤིང་དེའི་རྟགས་སུ། ། གཏུམ་མོའི་མེ་འོད་ལུས་ཀྱི་ཕྱི་ནང་ཁྱབ། ། བ་སྤུའི་སྒོ་ནས་འོད་ལྔ་
དཔག་མེད་འཕྲོ། ། རི་རབ་རྡུལ་མཉམ་སྟོང་གཟུགས་ཕྱག་རྒྱར་སྦྱོར། ། དུ་སོགས་རྟགས་
རྣམས་གོང་འཕེལ་སོང་བ་ནི། ། ནུས་མ་བརྒྱད་དུ་གྱུར་དང་མཉམ་པར་སྦྱོར། ། ཡན་ལག་
དང་པོ་བཞི་ཡིས་གཟུགས་དང་སྲོག ། འདོད་དགུར་དབང་བའི་མཐུ་དང་ལྡན་གྱུར་པས། །
རྗེས་དྲན་སྐབས་འདིར་མི་འགྱུར་བདེ་བའི་རྟེན། ། སྟོང་གཟུགས་ཡབ་ཡུམ་སྐུ་རུ་དངོས་
བཞེངས་ཏེ། ། མི་འགྱུར་བདེ་སྟོང་སྦྱོར་བའི་རྣལ་འབྱོར་སྐྱོང་། ། རྗེས་དྲན་པ་ལ་དབང་བོའི་
རིམ་པ་གསུམ། ། ལྟེ་བའི་དབུས་ཀྱི་སྟོང་གཟུགས་ཡབ་ཡུམ་གཉིས། ། མཉམ་སྦྱོར་བདེ་ཆེན་
འདྲེན་པར་འདྲ་བ་ལ། ། དབང་རྣོན་སྟོང་གཟུགས་ཙམ་དང་དབང་འབྲིང་གིས། ། ཡེ་རྒྱ་
བསྟེན་ཅིང་རྟུལ་བོས་ལས་རྒྱའང་བསྟེན། ། དེ་ལྟར་བསྒོམ་པས་མཆོག་མི་འགྱུར་གྱི་བདེ། །
སྐད་ཅིག་དང་པོ་ཐོབ་ཚེ་རྗེས་དྲན་བརྟན། ། ལུགས་འདིར་སོར་སྡུད་རྟགས་བཅུ་རྫོགས་
པའི་མཐར། ། སྟོང་གཟུགས་སྣང་བ་གསར་དུ་བསྒྲུབ་པ་དེ། ། རིམ་གྱིས་སྦྱངས་པས་འབྲས་
བུ་སྟོང་གཟུགས་སྐུར། ། བཞེངས་པས་སྒྱུ་མའི་སྐུ་ཡི་དོད་ཐུབ་པས། ། གཞི་ལ་ཡོད་པའི་ཕྲ་
བའི་རླུང་སོགས་ལས། ། བསྒྲུབ་པའི་སྦས་རྒྱུད་ལམ་དང་ཚུལ་མི་འདྲ། ། རྗེས་དྲན་གྱིས་
བསྒྲུབ་སྟོང་གཟུགས་མཉམ་སྦྱོར་བའི། ། མི་འགྱུར་བདེ་ལ་རྩེ་གཅིག་ཞུགས་པ་ཡི། ། ཏིང་
ངེ་འཛིན་གྱི་རྣལ་འབྱོར་བསྒོམ་ཚུལ་ལ། ། དབང་བོའི་རིམ་པས་ཕྱི་ཡི་ཕྱག་རྒྱ་ལ། ། ལྟོས་
དང་མི་ལྟོས་ ་སྔར་དང་འདྲ་བར་གསུངས། ། རང་ཉིད་ལྷར་གསལ་རྩ་དང་འཁོར་ལོ་སོགས། །
སྔར་བཞིན་གསལ་བའི་ལྟེ་བའི་རྩ་འཁོར་དབུས། །དངོས་གནས་ལ་བཞེངས་སྟོང་གཟུགས་
ཡབ་ཡུམ་གཉིས། ། སྙོམས་འཇུག་རྐྱེན་གྱིས་ངྷུ་ཏཱིའི་མར་སྣ་ནས། ། བྱང་སེམས་དམར་པོ་
སྟེང་དང་ཡར་སྣ་ནས། ། དཀར་པོ་འོག་ཏུ་སོང་བ་ཡར་མར་སྣར། ། གོ་ས་བཟུང་ནས་འཕོ་
45

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ།༼ཇ༽
མེད་གནས་པ་ཡི། ། མི་འགྱུར་བདེ་བས་སྟོང་ཉིད་རྟོགས་པ་དང་། ། མཚན་དཔེས་སྤྲས་པའི་
སྟོང་གཟུགས་ཡབ་ཡུམ་གཉིས། ། སྐུ་ཐུགས་ངོ་བོ་གཅིག་པའི་རྣལ་འབྱོར་སློབ། ། མོས་སྤྱོད་
སྐབས་སུ་ལྟེ་བའི་སྟོང་གཟུགས་ལྷ། ། སྙོམས་འཇུག་རྐྱེན་གྱིས་བྱང་སེམས་དཀར་དམར་
རྡུལ། ། སྟེང་འོག་བརྩེགས་པ་སྟོང་དང་བརྒྱད་བརྒྱ་ཡི། ། དབྱེ་བས་མི་འགྱུར་བདེ་བས་སྟོང་
བ་ཉིད། ། དོན་སྤྱིའི་ཚུལ་གྱིས་རྟོགས་པའི་ཡེ་ཤེས་དང་། ། སྟོང་གཟུགས་སྐུ་གཉིས་ངོ་བོ་
གཅིག་ལྟ་བུ། ། སྟོང་དང་བརྒྱད་བརྒྱ་དེ་བཞིན་ངོས་སྐལ་གྱི། ། སྤང་བྱ་བཀག་པའི་བརྟགས་
མིན་འགོག་པ་དང་། ། རང་གི་ངོས་སྐལ་འཛག་བདེ་མགོ་མནན་པ། ། དེར་བརྟེན་ཡོན་
ཏན་ཁྱད་པར་ཐོབ་པ་རྣམས། ། སྟོང་དང་བརྒྱད་བརྒྱ་འབྱུང་ཞིང་དེ་ཡི་ཚེ། ། བྱང་སེམས་
དཀར་པོ་གསང་གནས་རྩ་འཁོར་ཕྱེད། ། སླེབ་པས་མོས་སྤྱོད་ས་སྟེ་དང་པོའོ། ། དེ་བཞིན་
སྟེང་འོག་དཀར་དམར་རྡུལ་བརྩེགས་ནས། ། འཕོ་མེད་གནས་ལས་མི་འགྱུར་བདེ་བ་
དང་། ། བདེ་དེས་སྟོང་ཉིད་མངོན་སུམ་རྟོགས་པ་དང་། ། སྟོང་གཟུགས་སྐུ་ཐུགས་ངོ་བོ་
གཅིག་པ་དང་། ། ལས་རླུང་འགག་དང་བེམ་ཆོས་ཟད་པ་དང་། ། སྟོང་ཉིད་རྟོགས་དང་མི་
འགྱུར་བདེ་བ་ཡི། ། ལྡོག་ཆས་རིམ་བཞིན་བདེན་འཛིན་ས་བོན་དང་། ། འཛག་བདེའི་ཉོན་
སྒྲིབ་སྤངས་པའི་བྲལ་བ་དང་། ། དེར་བརྟེན་ཡོན་ཏན་སྟོང་དང་བརྒྱད་བརྒྱ་རེ། ། ཐོབ་ཅིང་
གསང་བའི་རྩ་འཁོར་གང་བ་ན། ། རབ་དགའི་ས་ཐོབ་དེ་བཞིན་ལྟེ་བ་དང་། ། སྙིང་ག་
མགྲིན་པ་དཔྲལ་བའི་རྩ་འཁོར་ནི། ། ཕྱེད་དང་ཡོངས་རྫོགས་རིམ་བཞིན་གང་བ་ཡིས། ། དྲི་
མ་མེད་ནས་ལེགས་པའི་བློ་གྲོས་བར། ། གཙུག་ཏོར་རྩ་འཁོར་ཕྱེད་གང་ཆོས་ཀྱི་སྤྲིན། །
མོས་སྤྱོད་ནས་བགྲང་བཅུ་གཅིག་ས་ཐོབ་པས། ། ངོས་སྐལ་ཤེས་སྒྲིབ་སྤངས་པའི་བྲལ་བ་
སོགས། ། རང་རང་སྤངས་རྟོགས་ཡོན་ཏན་སྔར་བཞིན་ཐོབ། ། དེ་ནས་བྱང་སེམས་དམར་
པོས་གསང་བ་དང་། ། དཀར་པོས་གཙུག་ཏོར་རྩ་འཁོར་རྫོགས་གང་ཚེ། ། མི་འགྱུར་བདེ་བ་
ཉི་ཁྲི་ཆིག་སྟོང་དང་། ། དྲུག་བརྒྱ་རྫོགས་ཐོབ་བདེ་དེས་སྟོང་བ་ཉིད། ། མངོན་སུམ་རྟོགས་
དང་སྐུ་ཐུགས་ངོ་བོ་གཅིག ། རང་རང་སྤང་བྱ་བག་ཆགས་བཅས་སྤངས་པའི། ། བྲལ་
46

སྔགས་ཀྱི་བསྡུས་དོན།
བའང་དེ་སྙེད་ཐོབ་ཅིང་སྟོང་གཟུགས་དང་། ། ཕུང་བོ་རྙིང་བ་རྟེན་དང་བརྟེན་པ་ཡི། །
འབྲེལ་བ་ཆད་ནས་བཅུ་བའི་ཁྱད་པར་ལམ། ། བཅུ་གཉིས་ས་ཐོབ་བེམ་ཆོས་ཀུན་ཟད་དེ།
ཕུང་བོ་རྙིང་བ་མཁའ་ལ་འཇའ་ལྟར་ཡལ། ། སྐྱེ་འཕགས་ས་ཡི་འཇོག་ཚུལ་གཉིས་ཡོད་
ཀྱང་། ། འདིར་ནི་མཁས་གྲུབ་སྐུ་མཆེད་བཞེད་བཞིན་བཀོད། ། གསུམ་པ་འབྲས་བུ་མངོན་
དུ་བྱེད་ཚུལ་ནི། །དེ་ལྟའི་མཆོག་ཏུ་མི་འགྱུར་བདེ་བ་ཆེ། ། ཉི་ཁྲི་ཆིག་སྟོང་དྲུག་བརྒྱའི་སྐད་
ཅིག་མ། ། ཕྱི་མའི་བདེ་སྟོང་དབྱེར་མེད་ཡེ་ཤེས་དེ། ། རྒྱུན་མཐའི་ཡེ་ཤེས་ཡིན་ཅིང་དེ་ཉིད་
ཀྱི། ། སྐད་ཅིག་གཉིས་པར་མི་འགྱུར་བདེ་བ་ཆེ། ། རྣམ་མེད་སྟོང་ཉིད་ཕྱག་རྒྱར་འཁྱུད་
པའི་ངང་། ། ཇི་སྙེད་ཆོས་ཀུན་མ་འདྲེས་མཁྱེན་པ་དང་། ། ཁ་སྦྱོར་བདུན་ལྡན་མཚན
དཔེས་སྤྲས་པའི་སྐུ། ། རྣམ་བཅས་སྟོང་གཟུགས་ཕྱག་རྒྱར་འཁྱུད་པ་གཉིས། ། སྐུ་ཐུགས་ངོ་
བོ་གཅིག་པའི་ཟུང་འཇུག་ཐོབ། ། སྤྲུལ་སྐུ་བྱེ་བ་ཐེར་འབུམ་ཅིག་ཆར་འགྱེད། ། ལྷུན་
འགྲུབ་མཛད་པ་འཁོར་བ་སྲིད་དུ་འཇུག ། འདིར་ནི་རང་རེའི་བཀའ་སྲོལ་སྦྱོར་དྲུག་གི །
ལམ་གྱིས་བགྲོད་ཚུལ་ཐོ་ཙམ་བཀོད་པ་སྟེ། ། ཐུན་མོང་མིན་པའི་གཞི་ལམ་འབྲས་གསུམ་
གྱི། ། རྣམ་བཞག་མཐའ་ཡས་གཞན་དུ་ཤེས་པར་བྱ། ། དེ་ལྟར་འཕགས་ལུགས་རིམ་ལྔ་
གཙོར་གྱུར་པའི། ། རྡོ་རྗེ་ཐེག་པའི་ས་ལམ་བགྲོད་པའི་ཚུལ། ། ཉུང་བསྡུས་ཚད་ལྡན་
མཁས་པའི་གསུང་བཞིན་དུ། ། སྐལ་མཉམ་དོན་གཉེར་ཅན་ལ་ཕན་ཕྱིར་བཀོད། ། གྲོགས་
དག་སངས་རྒྱས་ལས་ཀྱང་དཀོན་པའི་ལམ། ། རིག་སྔགས་འཆང་གི་ཚུལ་ལུགས་ཤེས་
འདོད་ན། ། ཚིག་ཕྲེང་ཉུང་ངུའི་སོར་རྩེ་ཙམ་མིན་པར། ། ཡབ་རྗེའི་ལེགས་བཤད་ཟླ་ཤེལ་
བལྟ་བར་རིགས། ། གསང་ཆེན་ཆོས་ཚུལ་མཚོ་ལྟར་དཔག་དཀའ་ཞིང་། ། བདག་བློ་སྐྱེས་
སྦྱངས་སྟོབས་ཆུང་བརྩོན་པ་ཞན། ། དེ་ཕྱིར་འདི་ལ་ནོངས་པའི་ཚོགས་མཆིས་རྣམས། ། བླ་
མ་ལྷ་དང་མཁས་པའི་ཚོགས་ལ་བཤགས། ། འདི་བྲིས་དགེ་བས་བསྟན་པའི་སྙིང་བོ་
འདིའི། ། བཤད་སྒྲུབ་དུས་ཀྱི་མཐར་ཡང་དར་རྒྱས་ཤིང་། ། རིང་ནས་དྲིན་གྱིས་བསྐྱངས་
པའི་འགྲོ་བ་རྣམས། ། ཟབ་མོའི་ལམ་འདིས་བདེ་བླག་སྒྲོལ་ནུས་ཤོག ། བདག་ཀྱང་ཚེ་
།
47

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ།༼ཇ༽
རབས་ཕྲེང་བར་ལམ་བཟང་འདི། ། མ་ནོར་སྟོན་པའི་བཤེས་དང་མི་འབྲལ་ཞིང་། །འཁྲུལ་
བྲལ་མདོ་སྔགས་ལམ་གྱི་སྙིང་བོ་རྣམས།
།འཛིན་ཅིང་སྤེལ་བའི་མཐུ་དང་ལྡན་གྱུར་ཅིག།
ཁྲིམས་ལྡན་རིག་པ་འཛིན་པས་ས་སྟེང་ཁྱབ། ། གསང་ཆེན་རྒྱུད་སྡེའི་དབྱངས་སྙན་སྲིད་
རྩེར་སྒྲོགས། ། གནས་གསུམ་མཁའ་འགྲོས་ལམ་གྱི་གྲོགས་མཛད་དེ། ། ཟུང་འཇུག་བདེ་
ཆེན་དགའ་སྟོན་རྒྱས་གྱུར་ཅིག ། ། ། ཅེས་རྡོ་རྗེ་ཐེག་པའི་ལམ་གྱི་བསྡུས་དོན་གསང་ཆེན་བདུད་རྩིའི་
སྙིང་བོ་ཞེས་བྱ་བ་འདི་ནི། རང་གི་གདན་ས་སྟག་ཚང་ལྷ་མོའི་མཚན་ཉིད་གྲྭ་ཚང་བློ་གསལ་གླིང་གི་དགེ་བའི་
བཤེས་གཉེན་མང་བོས་ནན་ཆེར་བསྐུལ་ཞིང་། རྔ་ཡུལ་དགོན་གསར་དགེ་ལྡན་ལེགས་བཤད་གླིང་གི་རིགས་སྨྲ་
དོན་གཉེར་ཅན་འགའ་ཞིག་ནས་ཀྱང་ཡང་ཡང་བསྐུལ་བ་བཞིན། ༧ བཙུན་གཟུགས་བློ་བཟང་འཕྲིན་ལས་ཀྱིས་
རང་བློ་གསང་ཆེན་ཟབ་མོའི་ཆོས་ལ་བག་ཆགས་འཇོག་ཕྱིར་རྡོ་རྗེ་འཆང་ཆེན་པོའི་ལམ་གྱི་རིམ་པ་དང་། རིམ་
ལྔ་གསལ་སྒྲོན། པཎ་ཆེན་གོང་མའི་རིམ་ལྔའི་སྙིང་བོ་སོགས་ལ་གཞི་བྱས་ཏེ་བཀོད་པའི་ཡི་གེ་བ་ནི་དགེ་སློང་
ལུང་རིགས་རྒྱ་མཚོས་བགྱིས་པ་འདིས་ཀྱང་བསྟན་པའི་སྙིང་བོ་ཕྱོགས་བཅུར་དར་ཞིང་རྒྱས་པར་བྱེད་ནུས་པར་
གྱུར་ཅིག །
48

གསང་འདུས་ཀྱི་དབང་གི་ཆོ་གའི་ཚིག་དོན།